Lehkonen survoi väkisin NHL-uransa avausmaalin: ”Täytyy olla halukas menemään likaisille alueille” | Jääkiekko | HS
Päivitetty: 17.10.2016 8:18
Montrealin Artturi Lehkonen oli aiheuttamassa vaaraa Craig Andersonin vartioiman Ottawa-maalin edessä.
Kuva: Marc DesRosiers / USA Today
Montreal Canadiensin Artturi Lehkonen niittasi lauantain ja sunnuntain välisenä yönä uransa ensimmäisen NHL-maalin. Suomalaistulokkaan osuma nosti Montrealin kolmannessa erässä tasoihin lukemiin 2–2 Ottawa Senatorsin vieraana.Félicitations pour ton 1er but dans la LNH Artturi! // Congrats on your first career NHL goal, @arsilehkonen! #GoHabsGo pic.twitter.com/5mmu0WxYJa— Canadiens Montréal (@CanadiensMTL) 16. lokakuuta 2016Lehkonen nousi tilanteessa väkevästi maalinedustalle Ottawa-hyökkääjä Phil Varonen estelyistä huolimatta ja survaisi Montreal-laituri Phillip Danaultin maalille pyöräyttämän kiekon väkisin verkon perukoille.”Yritin vain saada ison kroppani maalivahdin eteen peittääkseni hänen näkyvyyttään, mutta sainkin aikaan hyvän laukauksen ja se meni sisään”, Lehkonen sanoi Montreal Gazette -lehdelle.”Se (maalille meneminen) on osa peliä. Jos haluat saada asioita tehdyksi, sinun täytyy olla halukas menemään likaisille alueille ja tehdä kovaa työtä”, Lehkonen sanaili.Félicitations, Artturi! / Congrats, @arsilehkonen !1⃣ 🚨-> https://t.co/2JB2Q7e0Kq#GoHabsGo pic.twitter.com/lGOKflYjEu— Canadiens Montréal (@CanadiensMTL) 16. lokakuuta 2016Lehkonen oli ottelussa jäällä yhteensä reilut 11 minuuttia, mutta hänen peliaikansa jäi yllättäen maalin jälkeen vähäiseksi. Montreal taipui ottelussa lopulta voittolaukauskilpailussa 4–3-tappioon.Suomalaisista maalasivat yön NHL-kierroksella niin ikään Florida Panthersin Aleksander Barkov ja Tampa Bay Lightningin Valtteri Filppula. Yhden syöttöpisteen tililleen merkkauttivat Floridan Jussi Jokinen ja Minnesota Wildin Mikko Koivu.Florida nappasi kotonaan Detroitista tyylipuhtaan 4–1-voiton, ja Tampa Bay kellisti New Jerseyn maalein 3–2. Minnesota piti pisteet kotonaan 4–3-voitolla kohutuimman suomalaisen NHL-pelaajan Patrik Laineen edustamasta Winnipeg Jetsistä.Laine ei päässyt toisessa NHL-ottelustaan tehojen makuun, mutta oli samassa ketjussa Mark Scheifelen ja Blake Wheelerin kanssa rakentelemassa useita maalipaikkoja Minnesotan päätyyn. Wheeler ja Scheifele onnistuivat maalinteossakin. Laine sai peliaikaa hiukan vajaat 20 minuuttia.
Montreal Canadiensin Artturi Lehkonen niittasi lauantain ja sunnuntain välisenä yönä uransa ensimmäisen NHL-maalin. Suomalaistulokkaan osuma nosti Montrealin kolmannessa erässä tasoihin lukemiin 2–2 Ottawa Senatorsin vieraana.Lehkonen nousi tilanteessa väkevästi maalinedustalle Ottawa-hyökkääjä Phil Varonen estelyistä huolimatta ja survaisi Montreal-laituri Phillip Danaultin maalille pyöräyttämän kiekon väkisin verkon perukoille.”Yritin vain saada ison kroppani maalivahdin eteen peittääkseni hänen näkyvyyttään, mutta sainkin aikaan hyvän laukauksen ja se meni sisään”, Lehkonen sanoi Montreal Gazette -lehdelle.”Se (maalille meneminen) on osa peliä. Jos haluat saada asioita tehdyksi, sinun täytyy olla halukas menemään likaisille alueille ja tehdä kovaa työtä”, Lehkonen sanaili.Lehkonen oli ottelussa jäällä yhteensä reilut 11 minuuttia, mutta hänen peliaikansa jäi yllättäen maalin jälkeen vähäiseksi. Montreal taipui ottelussa lopulta voittolaukauskilpailussa 4–3-tappioon.Suomalaisista maalasivat yön NHL-kierroksella niin ikään Florida Panthersin Aleksander Barkov ja Tampa Bay Lightningin Valtteri Filppula. Yhden syöttöpisteen tililleen merkkauttivat Floridan Jussi Jokinen ja Minnesota Wildin Mikko Koivu.Florida nappasi kotonaan Detroitista tyylipuhtaan 4–1-voiton, ja Tampa Bay kellisti New Jerseyn maalein 3–2. Minnesota piti pisteet kotonaan 4–3-voitolla kohutuimman suomalaisen NHL-pelaajan Patrik Laineen edustamasta Winnipeg Jetsistä.Laine ei päässyt toisessa NHL-ottelustaan tehojen makuun, mutta oli samassa ketjussa Mark Scheifelen ja Blake Wheelerin kanssa rakentelemassa useita maalipaikkoja Minnesotan päätyyn. Wheeler ja Scheifele onnistuivat maalinteossakin. Laine sai peliaikaa hiukan vajaat 20 minuuttia.